ย่านชุมชนเก่า: ชุมชนพระปืด
ที่อยู่: ตำบลบ้านแร่ อำเภอเขวาสินรินทร์ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนพระปืด เป็นชุมชนโบราณตั้งอยู่บนที่ดอน พื้นที่โดยรอบเป็นพื้นที่เกษตรกรรม ได้แก่ นาข้าว ด้านทิศตะวันออกของชุมชนมีหนองน้ำใหญ่ เป็นที่กักเก็บน้ำไว้อุปโภคในชุมชน เป็นชุมชนพักอาศัยกึ่งชนบท ประชากรส่วนใหญ่ประกอบอาชีพเกษตรกรรม ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับศาสนา และสิ่งศักดิ์สิทธิ์ในชุมชน เช่น วัด ผีบ้าน เป็นต้น ภาษาที่ใช้สื่อสารคือ ภาษาส่วย ภาษาเขมร ภาษาลาว ตามลำดับ เป็นชุมชนเก่าซึ่งเป็นที่พักอาศัยของกลุ่มคนไทยเชื้อสายส่วย ที่มีวิถีชีวิต วัฒนธรรมประเพณีที่สะท้อนเอกลักษณ์ของกลุ่มชาติพันธุ์ของตัวเองได้อย่าชัดเจน เช่น การแต่งกาย ภาษาพูด และพื้นที่ทางความเชื่อในชุมชน